ভারতীয় লোকোমোটিভ ক্লাস ডাব্লিউএএম-৪

ভারতীয় লোকোমোটিভ ক্লাস ডাব্লিউএএম-৪ হলো ভারতের একটি ব্রড গেজ লোকোমোটিভ ক্লাস। এটি ২৫ কেভি এসি বৈদ্যুতিক লোকোমোটিভগুলির একটি শ্রেণি যা ১৯৭০ সালে চিত্তরঞ্জন লোকোমোটিভ ওয়ার্কস ভারতীয় রেলের জন্য উৎপাদন করে। WAM-4 (ডাব্লিউএএম-৪) নামে W = Wide gauge (ব্রড গেজ), A = AC electric (এসি বৈদ্যুতিক), M = Mixed traffic (মিশ্র ট্রাফিক) এবং 4 = 4th generation (চতুর্থ প্রজন্ম)। তারা ১৯৬২ সাল থেকে রেলওয়েতে প্রবেশ করে। ১৯৭৮ থেকে ১৯৮৩ সাল পর্যন্ত এই শ্রেণির মোট ৫০০টি লোকোমোটিভ উৎপাদন করা হয়, ফলে ডাব্লিউএজি-৫ লোকোমোটিভ আসার পূর্ব পর্যন্ত সংখ্যার দিক দিয়ে এরাই ভারতের বৃহত্তম লোকোমোটিভ ছিলো।

ডাব্লিউএএম-৪ ভারতীয় রেলের অন্যতম সফল লোকোমোটিভ শ্রেণি যা ৫০ বছরেরও বেশি সময় ধরে যাত্রীবাহী এবং মালবাহী ট্রেনে সেবা দিয়ে আসছে। পরবর্তীতে ডাব্লিউসিএএম-১, ডাব্লিউএজি-৫এ, ডাব্লিউসিজি-২ এবং কিছু ডাব্লিউএপি মডেলের মতো আরও কয়েকটি লোকোমোটিভের ডিজাইন ধারণা এই লোকোমোটিভ থেকে নেওয়া হয়। তবে ডাব্লিউএপি-৫ এবং ডব্লিউএপি-৭ এর মতো নতুন লোকোমোটিভের আগমনের সাথে সাথে ডাব্লিউএএম-৪ লোকোমোটিভ ছোট ছোট যাত্রীবাহী ট্রেন টাওনা শুরু করে এবং বার্ধক্যজনিত কারণে সময়ের সাথে সাথে সকল লোকোমোটিভ মেইনলাইনের সেবা থেকে প্রত্যাহার করা হয়।

 ইতিহাস 
১৯৯০ এর দশকের গোড়ার দিকে পূর্ববর্তী ডাব্লিউএএম-১/২ এবং ডাব্লিউএজি-১/২/৩/৪ শ্রেণীগুলোর বিভিন্ন ত্রুটি মোকাবেলার লক্ষ্যে এবং ১৯৯০ দশকে ভারতীয় রেল থেকে বাষ্পীয় লোকোমোটিভ প্রত্যাহার করার লক্ষ্যে ডাব্লিউএএম-৪ এর উৎপাদন শুরু হয়েছিল। পূর্বের বৈদ্যুতিক লোকোমোটিভগুলো ভারতের পরিবেশের সাথে সামঞ্জস্য ছিলো না।

তাই আরডিএসও এবং সিএলডাব্লিউ এর ডিজাইনাররা নিম্নলিখিতটি ডিজাইন ব্যবহার করার সিদ্ধান্ত নিয়েছিলেন:

 আরও ভাল ট্র্যাকশন এবং পাওয়ারের জন্য ডাব্লিউএএম-১/২ এর বো-বো বগির পরিবর্তে ডাব্লিউডিএম-২ এর অ্যালকো অ্যাসিমেট্রিক ট্রাইমাউন্ট বগি সরবরাহ করা। 
 তিন-সিরিজ সমান্তরাল মোটর সংমিশ্রণ এবং দুর্বল ফিল্ড অপারেশন দ্বারা গতি নিয়ন্ত্রণ সহ সিলিকন রেক্টিফায়ার। 
 ওয়েস্টিংহাউস থেকে অক্সিলিয়ারি এবং কিরলস্কর (কম্প্রেসর), এসএফ ইন্ডিয়া (ব্লোয়ার্স) এবং নর্থি (এক্সোস্টার)। 
 লোকোর জন্য এয়ার ব্রেক এবং ট্রেনের জন্য ভ্যাকুয়াম ব্রেক মূল সরঞ্জাম হিসাবে লাগানো, সাথে থাকবে রিওস্ট্যাটিক ব্রেকিং। 
 MU অপারেশন ৪ ইউনিটে সম্ভব করা।

১৯৭০ সালে এই লোকোমোটিভগুলির উৎপাদন শুরু হয়েছিলো এবং ১৩ বছর ধরে ঠিক ৫০০টি লোকোমোটিভ উৎপাদন করে ১৯৮৩ সালের ৩ আগস্টে উৎপাদন শেষ হয়। প্রথম লোকোটি ছিলো ২০৪০০ নং, এবং সর্বশেষ লোকো ছিলো ২১৩৯৯ নং যা নাম দেওয়া হয় "অনন্ত"। একটি ডাব্লিউএএম-৪ লোকো সাধারণত ২৪ কোচ পর্যন্ত যাত্রীবাহী ট্রেন টানতে পারে। এই লোকোমোটিভ শ্রেণি ভারতের পরিবেশের সাথে উপযুক্ত ছিলো বিধায় দারুণ সফলতা অর্জন করে।

 পরিবর্তিত রূপ 
এই লোকো ক্লাসটি বিভিন্ন প্রকারের পরিবর্তিত রূপে দেখা গেছে, কারণ প্রচুর ওয়ার্কশপ এবং শেডগুলি লোকোমোটিভ ডিজাইনের তাদের নিজেদের মতো পরিবর্তন করেছে। যদিও এই লোকোর কোড লোকোকে মিশ্র-ব্যবহারের লোকো নির্দেশিত করে, বেশিরভাগ ডাব্লিউএএম-৪ লোকোমোটিভ যাত্রীবাহী ট্রেনেই ব্যবহার হতো।

কিছু পরিবর্তিত রূপ হচ্ছে:

 ডাব্লিউএএম-৪বি/ডাব্লিউএএম-৪জি: শুধু পন্যবাহী ট্রেনে ব্যবহৃত। 
 ডাব্লিউএএম-৪ডি বা ডাব্লিউএএম-৪ডিবি: ডুয়েল ব্রেক সমৃদ্ধ (এয়ার এবং ভ্যাকুয়াম)। 
 ডাব্লিউএএম-৪ই: শুধু এয়ার ব্রেক (লোকো এবং ট্রেন উভয়ের জন্য)। 
 ডাব্লিউএএম-৪এইচ: অ্যালস্টমের পরিবর্তে হিটাচি ট্র্যাকশন মোটর। 
 ডাব্লিউএএম-৪পি: শুধু যাত্রীবাহী ট্রেনে ব্যবহৃত। 
 ডাব্লিউএএম-৪/২এস৩পি: শ্রেণি সমবায়ে ৩টি ও সমান্তরাল সমবায়ে ২টি ট্র্যাকশন মোটর। 
 ডাব্লিউএএম-৪/৬পি: স্থায়ীভাবে সমান্তরাল সমবায়ে ৬টি ট্র্যাকশন মোটর। 
 ডাব্লিউএএম-৪/৬পিই: এয়ার ব্রেকযুক্ত, স্থায়ীভাবে  সমান্তরাল সমবায়ে ৬টি ট্র্যাকশন মোটর। 
 ডাব্লিউএএম-৪/৬পিডিবিএইচএস: স্থায়ী ও সমান্তরালভাবে ৬টি ট্র্যাকশন মোটর, ডুয়েল ব্রেকযুক্ত, উচ্চ-গতি সক্ষমতা। 
 ডাব্লিউএএম-৪পিডি: কেবল যাত্রীবাহী ট্রেনে ব্যবহৃত (ডুয়েল ব্রেকযুক্ত)। 
 ডাব্লিউএএম-৪পি ডিবি ৬পি এবং ডাব্লিউএএম-৪ ৬পি ডি: এগুলি সুপারফাস্ট ট্রেনের জন্য। 
 ডাব্লিউএএম-৪পি ডিবি ৩পি এবং ডাব্লিউএএম-৪ ২এস-৩পি: কিছু সুপারফাস্ট যাত্রীবাহী ট্রেনের জন্য।

'ডিবি' বা 'ডি' দ্বারা সাধারণত (তবে সম্ভবত সবসময় নয়) ডুয়েল-ব্রেক সক্ষমতা, 'এইচএস' দ্বারা সম্ভবত 'হাই স্পিড' বা 'উচ্চ-গতি' এবং '২এস', '৩ পি', '৬ পি' ইত্যাদি দ্বারা শ্রেণি বা সমান্তরাল সমবায়ে যুক্ত ট্র্যাকশন মোটরসমূহ নির্দেশ করে। ডাব্লিউএএম-৪ এ ছয়টি ট্র্যাকশন মোটর রয়েছে এবং মূলত তারা বিভিন্ন পাওয়ার সেটিংসে বিভিন্ন কনফিগারেশনে উপলব্ধ হওয়ার জন্য তারযুক্ত ছিল। ১৪তম নচ পর্যন্ত সমস্ত মোটর শ্রেণি সমবায়ে (১৪ নম্বর নচে সমস্ত রেসিস্টর বাদ পড়ে); ২১তম নচ পর্যন্ত শ্রেণি-সমান্তরাল সংমিশ্রণে (৩ জোড়া মোটর শ্রেণিতে এবং জোড়গুলি নিজেদের মধ্যে সমান্তরালে রয়েছে); এবং পরবর্তী নচগুলোতে সকল মোটর সমান্তরাল সমবায়ে (৩০তম নচ পর্যন্ত সকল মোটরই সমান্তরাল, সাথে সমস্ত রেসিস্টর বাদ পড়ে) যুক্ত। এটি ডাব্লিউসিএএম-এক্স সিরিজের লোকোমোটিভগুলোরও মূল কনফিগারেশন।

ডাব্লিউএএম-৪ লোকোমোটিভগুলি পরে পুনরায় কনফিগার করা হয়েছিল যেখানে সমস্ত মোটর সর্বদা সমান্তরালে যুক্ত (৬পি ভেরিয়েন্ট); অথবা ৩টি শ্রেণি সমবায়ে যুক্ত মোটর জোড়, যেখানে জোড়গুলো সমান্তরালে যুক্ত (২এস ৩পি ভেরিয়েন্ট)। সিএলডাব্লিউ থেকে কিছু ডাব্লিউএএম-৪ লোকোমোটিভগুলি শুরু থেকেই ২এস ৩পি কনফিগারেশনে ছিলো বলে মনে করা হয়। মিশ্র-ট্রাফিকের জন্য ২এস ৩পি কনফিগারেশন অধিক উপযুক্ত  ছিল কারণ এই ধরনের লোকোমোটিভগুলি স্টলিং ছাড়াই বড় লোড বহন করতে পারে। তবে যাত্রীবাহী ট্রেনে ডাব্লিউএএম-৪ লোকোর অধিক ব্যবহারের কারণে ৬পি কনফিগারেশন যাত্রীবাহী ট্রেনের লোকোমোটিভে অধিক উপযুক্ত কারণ এর মাধ্যমে অধিক ত্বরণ ও গতি তোলা সম্ভব।

 রং 
এই লোকোগুলোতে বিভিন্ন ধরনের রং রয়েছে, যেখানে প্রতিটি লোকো শেডের নিজস্ব রং রয়েছে।

আরডিএসও এই লোকোগুলোকে MU অবস্থায় ১০০ কিমি/ঘণ্টার উপরে চলার অনুমতি না দেওয়ায় অধিকাংশ লোকো থেকে MU সক্ষমতা সরিয়ে ফেলা হয়।

 নামযুক্ত লোকোমোটিভ 
ভারতীয় রেলওয়ে কয়েকটি ডাব্লিউএএম-৪ লোকোমোটিভের নামকরণ করেছে। 
+ নামযুক্ত লোকোমোটিভগুলির তালিকা  শ্রেণী  লোকো নম্বর নামলোকো শেড বর্তমান অবস্থা  সুত্র ডাব্লিউএএম-৪২০৪০১রজতভবিআইএ বাত... [০৭/০৮/২০০৭]  https://www.irfca.org/apps/locos/show/4489?list_type=named&page=10 ২০৪২০ সুখ সাগর নবীন বিজেডএ তুলে ফেলা হয়েছে।  https://www.irfca.org/apps/locos/show/4508?list_type=named&page=10 ২০৬১৫শুরুভীএএসএন ২০১১ সালের নভেম্বর মাসে বাতিল।  https://www.irfca.org/apps/locos/show/4703?list_type=named&page=10 ২১৩২০গারুদাএজিজি হুবলির এসডাব্লিউআর হেডকোয়ার্টার -এর রেল সৌধে সংরক্ষিত। [জানুয়ারী ২০২০]  https://www.irfca.org/apps/locos/show/4908?list_type=named&page=10 ২১৩৮০নবচেতনাএএসএন নিম্নমানের পরিষেবাতে সচল।  https://www.irfca.org/apps/locos/show/4968?list_type=named&page=10 ২১৩৯৯অনন্তবিএসএল সর্বশেষ নির্মিত ডাব্লিউএএম-৪। রেল পরিষেবায় আর নেই। সম্ভবত নেওয়া প্রত্যাহার করা হয়েছে। [জানুয়ারী ২০১৯]  https://www.irfca.org/apps/locos/show/4987?list_type=named&page=10 

 সংরক্ষিত লোকোমোটিভ 
কয়েকটি ডাব্লিউএএম-৪ লোকোমোটিভ ভারতীয় রেল ভারতের বিভিন্ন জায়গায় সংরক্ষণ করেছে।
 শ্রেণী  লোকো নম্বর  পূর্ববর্তী শেড  নাম রং অবস্থান  সুত্র ডাব্লিউএএম-৪২০৪০০বিআইএ বিআইএ রং: 
ক্রিম/কমলা রং, সাথে নীল স্ট্রাইপ   উসুলাপুরের বৈদ্যুতিক লোকো প্রশিক্ষণ কেন্দ্রে ব্যবহৃত হতো। [অক্টোবর ২০১১]।  https://www.irfca.org/apps/locos/show/4488?list_type=preserved&page=2 ২০৪৭২ গাজিয়াবাদ (জিজেডবি)  কেবল শান্টিং/বিভাগীয় কাজে সীমাবদ্ধ। সংরক্ষণের জন্য চিহ্নিত করা হয়েছে: আইআর হেরিটেজ ওয়েবসাইট [নভেম্বর ২০১৮]  https://www.irfca.org/apps/locos/show/4560?list_type=preserved&page=2 ২০৪৮৪ ভূসাওয়াল (বিএসএল)  বিএসএল রং: 
কমলা আস্তরণের সাথে  ক্রিম/কমলা রং  সিএলডাব্লিউ লোকো পার্কে সংরক্ষিত  https://www.irfca.org/apps/locos/show/4572?list_type=preserved&page=2 ২০৬০১ ঝাঁসি (জেএইচএস)  ক্রিম ব্যান্ড সহ মেরুন রং  সংরক্ষণের জন্য চিহ্নিত করা হয়েছে: আইআর হেরিটেজ ওয়েবসাইট [নভেম্বর ২০১৮]  https://www.irfca.org/apps/locos/show/4689?list_type=preserved&page=2 ২১৩২০ আরাক্কনম (এজেজে) গারুদা সাদা রেখার সাথে লাল/গাঢ় ধূসর/হালকা ধূসর রং  হুবলির এসডাব্লিউআর হেডকোয়ার্টার -এর রেল সৌধে সংরক্ষিত। [জানুয়ারী ২০২০]  https://www.irfca.org/apps/locos/show/4908?list_type=preserved&page=2  ডাব্লিউএজি-৫/ডাব্লিউএএম-৪বি  ২১১০১  টাটানগর (টাটা)  হলুদ স্ট্রাইপযুক্ত বাদামী/কালো রং  টাটার বাইরে প্লিনটেড  https://www.irfca.org/apps/locos/show/8152?list_type=preserved&page=2 

  ডাব্লিউএএম-৪ ধারণকারী লোকোশেড 

  আসানসোল লোকো শেড- ৩টি 
 গাজিয়াবাদ লোকো শেড - ১টি 
 লুধিয়ানা লোকো শেড - ১টি 
 কানপুর লোকো শেড - ৩টি 
 লোকো শেড তাতানগর - ৪টি 
 ভিলাই লোকো শেড - ৪টি০১-০৫-২০২০ পর্যন্ত মোট ১৬টি লোকোমোটিভ রয়েছে তবে এর মধ্যে ৮টি প্রত্যাহার এবং ৮টি নিম্নমানের পরিষেবাতে আছে।

 প্রযুক্তিগত বৈশিষ্ট্য 
 ট্র্যাকশন মোটর  অ্যালস্টম টিএও ৬৫৯ এ১ (৫৭৫ কিলোওয়াট ৭৫০ ভোল্ট) ছয় মোটর, অ্যাক্সেল-হ্যাং, নোজ-সাসপেন্ডেড, ফোর্সড-ভেন্টিলেশন।  গিয়ার অনুপাত  মূলত ১৫:৬২ (এবং এখনও ২এস৩পি ডাব্লিউএএম-৪ এর জন্য), এখন বহু ভিন্ন রূপ রয়েছে, ২১:৫৮ মূলত ডাব্লিউএএম-৪ ৬পি লোকোমোটিভগুলির জন্য।  ট্রান্সফরমার  হিল বিওটি ৩৪৬০ এ, ২২.৫ কেভি/৩৪৬০ কেভিএ। র‍্যাক্টিফ্যায়ার দুটি সিলিকন রেক্টিফায়ার সেল, প্রতিটি কিউবিকলে ১২৭০ ভোল্ট/১০০০ অ্যাম্পিয়ার। পেন্টোগ্রাফ দুটি ফাইভেলি এএম-১২।  টানার ক্ষমতা  ।  বর্তমান রেটিং  (ডাব্লিউএএম-৪ ৬পি) ১১০০ অ্যাম্পিয়ার/১০ মিনিট, ৭৫০ অ্যাম্পিয়ার ধারাবাহিক। 

 চিত্রশালা 

 আরও দেখুন 

 ভারতে রেল পরিবহনের ইতিহাস 
 ভারতীয় রেলপথ 
 ভারতের লোকোমোটিভ 
 ভারতে রেল পরিবহন

 তথ্যসূত্র 

 গ্রন্থ-পুঞ্জি 

 বহিঃসংযোগ 

 স্পেসিফিকেশন 
 ভারতীয় রেলওয়ে ফ্যান ক্লাব

বিষয়শ্রেণী:ভারতের বৈদ্যুতিক লোকোমোটিভ
বিষয়শ্রেণী:সিও′সিও′ লোকোমোটিভ
বিষয়শ্রেণী:১৯৭০ সালে প্রবর্তিত লোকোমোটিভ
বিষয়শ্রেণী:২৫ কেভি এসি লোকোমোটিভ
বিষয়শ্রেণী:৫ ফুট ৬ ইঞ্চি গেজ লোকোমোটিভ
বিষয়শ্রেণী:চিত্তরঞ্জন লোকোমোটিভ কারখানা লোকোমোটিভ